b'\n_START_ARTICLE_\nCarl David Anderson\n_START_SECTION_\n\xc5\xbdivljenje in delo\n_START_PARAGRAPH_\nAnderson je diplomiral na Kalifornijskem tehnolo\xc5\xa1kem in\xc5\xa1titutu. Od leta 1930 je bil zaposlen na tamkaj\xc5\xa1njem fizikalnem oddelku. Leta 1939 so ga izvolili za profesorja. Raziskoval je vesoljske delce. Leta 1932 je odkril pozitron. Leta 1936 je skupaj z Victorjem Franzom Hessom kot do tedaj najmlaj\xc5\xa1i znanstvenik prejel Nobelovo nagrado za fiziko._NEWLINE_Z Neddermeyerjem je pri raziskovanju kozmi\xc4\x8dnih \xc5\xbearkov leta 1938 odkril pozitivne in negativne delce\xc2\xa0\xc2\xbbmezotrone\xc2\xab\xc2\xa0(mione), ki jih je dve leti prej napovedal Hideki Jukava.'